# Aura Noir

### Wikipedia

Aura Noir on norjalainen, Oslosta kotoisin oleva black metal -yhtye. Yhtyeen musiikkia luonnehditaan thrash metalin ja black metalin yhdistelmäksi, joka on saanut vaikuteita Slayer-, Sodom- ja Kreator-yhtyeiden musiikista.

## [muokkaa] Historiaa

Yhtyeen perustivat vuonna 1993 Aggressor ja Apollyon, jotka tekivät yhdessä kaksi demoa ennen Dreams Like Deserts -EP:n julkaisua 1995. Vuonna 1996 Mayhem-yhtyeen kitaristi Blasphemer liittyi yhtyeen jäseneksi ja hän oli mukana ensimmäisen albumin julkaisuun asti.

Aura Noir teki 2004 levytyssopimuksen Tyrant Syndicate Productions -yhtiön kanssa, joka on Darkthrone-yhtyeen rumpalin Fenrizin johtama yritys. Kyseisen levy-yhtiön kautta yhtye julkaisi myönteistä kritiikkiä saaneen albumin The Merciless, jolla esiintyy vierailevina muusikkoina Nattefrost Carpathian Forest -yhtyeestä sekä Fenriz.

Tällä hetkellä yhtye on tauolla rumpali Aggressorille maaliskuussa 2005 tapahtuneen onnettomuuden takia. Hän joko hyppäsi tai putosi neljännen kerroksen ikkunasta kymmenen metriä tullen jalat edellä alas. Toukokuussa 2006 vierailessaan norjalaisessa radio-ohjelmassa hän myönsi istuvansa pyörätuolissa, koska on halvaantunut vyötäröstä alaspäin.

## [muokkaa] Yhtyeen jäsenet

- Aggressor (oikea nimi Carl-Michael Eide) - kitarat, basso, rummut, laulu (katso myös Ved Buens Ende, Cadaver, Dødheimsgard, Satyricon, Ulver, Infernö, Virus)
- Apollyon (oikea nimi Ole Jørgen Moe) - kitarat, basso, rummut, laulu (katso myös Dødheimsgard, Lamented Souls, Cadaver)
- Blasphemer (oikea nimi Rune Erickson) - kitarat (katso myös Mayhem)

## [muokkaa] Diskografia

### [muokkaa] Studioalbumit

- Black Thrash Attack (1996)
- Deep Tracts of Hell (1998)
- The Merciless (2004)

### [muokkaa] EP:t

- Dreams Like Deserts (EP, 1995)

### [muokkaa] Kokoelma-albumit

- Increased Damnation (2000)
- Deep Dreams of Hell (2005)

### [muokkaa] Demot

- nimetön demo (1993)
- Two Voices, one King (1994)

### [muokkaa] Split-albumit

- Überthrash (2004) Split-albumi Audiopain-, Infernö- ja Nocturnal Breed-yhtyeiden kanssa.
- Überthrash II (2005) Split-albumi Audiopain-, Infernö- ja Nocturnal Breed-yhtyeiden kanssa.

## [muokkaa] Aiheesta muualla

- Yhtyeen virallinen internetsivu
- Tyrant Syndicate Productions
- Aura Noir Encyclopaedia Metallum-internetsivulla

Haettu osoitteesta http://fi.wikipedia.org../../../a/u/r/Aura_Noir_8f27.html

Luokat: Norjalaiset black metal -yhtyeet | Thrash metal -yhtyeet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Nederlands
- Français